Diari Oficial de la Generalitat Valenciana


Sumari del DOGV 6550, del 23-06-2011 (2011/7131)

RESOLUCIÓ de 10 de juny de 2011, de la Direcció General d'Avaluació, Innovació i Qualitat Educativa i de la Formació Professional, per la qual s'establixen els cicles a què permet l'accés les opcions de la part específica de la prova d'accés a cicles formatius de grau superior de les distintes famílies professionals de Formació Professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7131


Data del document
:   10-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * legislació
    * ensenyament professional
    * accés a l'educació

RESOLUCIÓ de 10 de juny de 2011, de la Direcció General d'Avaluació, Innovació i Qualitat Educativa i de la Formació Professional, per la qual s'establixen els cicles a què permet l'accés les opcions de la part específica de la prova d'accés a cicles formatius de grau superior de les distintes famílies professionals de Formació Professional. [2011/7131]  
L'Orde de 31 de març de 2009, de la Conselleria d'Educació, per la que es regulen les proves d'accés a cicles formatius corresponents a la Formació Professional Inicial del sistema Educatiu en l'àmbit de gestió de la Comunitat Valenciana, (DOCV de 17 d'abril) establix en els seus articles 5 i 7 l'estructura i continguts de les proves d'accés a cicles formatius de grau mitjà i de grau superior, indicant que els continguts de referència corresponents a cada una de les parts seran els currículums vigents de l'Educació Secundària Obligatòria i del Batxillerat en la Comunitat València, especificant que els cicles a què permeten l'accés cada una de les opcions de la prova d'accés a cicles formatius de grau superior es publicaran mitjançant una resolució al començament de cada curs escolar.  
L'Orde de 17 de juliol de 2009 de la Conselleria d'Educació, regula els cursos preparatoris de les proves d'accés a la Formació professional en centres docents de la Comunitat Valenciana que impartisquen ensenyances de Cicles Formatius (DOCV de 30 de juliol), establix en l'article 7, respecte a la part específica de la prova d'accés a cicles formatius de grau superior, les distintes opcions A, B i C i les matèries que les componen.  
Per allò que s'ha exposat, i en virtut de la facultat que em conferix la disposició final primera de l'anteriorment mencionada orde, resolc:  
  
Primer. Finalitat  
La present resolució té com a finalitat establir els cicles a què permetrà l'accés les opcions de la part específica de la prova d'accés a cicles formatius de grau superior.  
  
Segon. Relació de cicles o famílies professionals  
La relació de cicles o famílies professionals a què permeten l'accés les opcions A, B i C de la part específica de la prova figuren en l'annex a esta resolució.  
  
DISPOSICIONS FINALS  
  
Primera  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
Segona  
Contra la present resolució, que no esgota la via administrativa, es podrà interposar recurs d'alçada davant de la Secretària Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb els articles 114 i 115 de la Llei 30/1992, redacció donada per la Llei 4/1999 de Règim Jurídic de les Administracions Públiques i del Procediment Administratiu Comú.  
  
València, 10 de juny de 2011.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
  
  
ANNEX  
  
Opció A  
Famílies Professionals de:   
Administració i gestió.  
Comerç i màrqueting.  
Hostaleria i turisme.  
Servicis socioculturals i a la comunitat.  
Opció B  
Famílies Professionals de:   
Arts gràfiques.  
Arts i artesanies.  
Edificació i obra civil.  
Electricitat i electrònica.  
Energia i aigua.  
Fabricació mecànica  
Imatge i so.  
Indústries extractives.  
Informàtica i comunicacions.  
Instal·lació i manteniment.  
Fusta, moble i suro.  
Marítimopesquera (excepte Producció aqüícola).  
Tèxtil, confecció i pell.  
Transport i manteniment de vehicles.  
Vidre i ceràmica.  
  
Opció C  
Famílies Professionals de:   
Activitats físiques i esportives.  
Agrària.  
Imatge personal.  
Indústries alimentàries.  
Marítimopesquera (únicament Producció aqüícola).  
Química.  
Sanitat.  
Seguretat i medi ambient